Odense Adresse-Contoirs Efterretninger, 1837-05-09
Fædrelandet. Offentlige Foranstaltninger. Ved kongelig Resolution af 28 Marts er det, i Anledning af et af Stænderforsamlingen for Nørre-Jylland indgivet Andragende, tilladt, at der for det første i 4 Aar, fra Begyndelsen af Aaret 1838, at regne, maa aarligen afholdes: a) tvende Markeder paa begge Sider af Mariager Fjord ved Hadsund Færgested, nemlig om Foraaret i de første Dage af Mai Maaned, og et om Efteraaret i de første Dage af October Maaned, til Forhandling af Heste, Fæekreaturer, Korn, Trævarer, hjemmegjort uldent Tøi og Lærred, samt Pottemagerarbeid, og b) et Foraars-Marked i Egnen ved Liimfjordens nordlige Bredder, enten ved Byen Manstrup eller ved Ruinerne af det gamle Alsberggaard i Tørslev Sogn, i Slutningen af April Maaned, til Forhandling af Kreaturer og landlig Fabrikater. Efterat have modtaget Kancelliets Betænkning har de behaget Hs. Majestæt Kongen under 14 f. M. at resolvere saaledes: "Vi ville allernaadigst have Direktionen for Nationalbanken bemyndiget til, i enhver Obligation for de af Banken bevilgede direkte Udlaan imod Pant i faste Eiendomme, som retsgyldig Klausul at maatte indføre den Bestemmelse, at naar Gjelden ei betales til Forfaldstid, skal Banken være berettiget til ved Fogden at gjøre Udlæg i Pantet, og derefter at lade det udlagte Pant ved offentlig Auction, uden foregaaende Lovmaal og Dom, realiseres, saa at det af Banken reqvirerede Udlæg og den derefter iværksatte Auction ei skal kunne underkjendes ved nogen Indankning for høiere Ret, naar Auctionen er afholdt i Overeensstemmelse med Pl. af 22 April 1817 og Frdn. af 11 Septbr. 1833, dog at det er Debitor forbeholdt at anlægge Regres søgsmaal imod Banken til at erholde fuld Erstatning af denne, hvis han formener, at hans Ret er krænket ved den imod ham af Banken brugte Fremgangsmaade. Videnskabelighed. J Aaret 1836 indstillede sig til den fuldstændige Veterinairexammen 13 Kandidater, nemlig: i Foraaret 9, af hvilke een, Beterinairskolens tredie Lærer, H. C. Tscherning, Kand. chir. & pharm., erholdt første Karakteer med Udmærkelse, og i Efteraaret 4. J dette Foraar er Veterinairexamen første Gang afholdt i Overværelse af Censorer; 8 Elever indstillede sig, hvoraf een, N. Maas, fik første Karakteer med Udmærkelse. Ved det Mandagen den 1 Mai afholdte Repræsentant møde i Trykkefrihedsselskabet i Kjøbenhavn valgtes til Formand Pastor Stenersen Gad og til Viceformand Prof. og Bankdirekteur Bang. Foruden disse tvende Udnævnte skal Skriftkommitteen bestaae af Overlærer Hage, Prof. Schouw, Etatsraad Ørsted, Prof. Thiele, Justitsraad Molbech, Prof. Engelstoft og Prof. David. - Pastor Gad erklærede: at hvormange Vanskeligheder og Betænkeligheder han end havde ved at overtage denne Post, med Hensyn til sin Embedsstillings Besværlighed, Repræsentant skabets og navnligen Formandens Forhold til Generalforsamlingen, og en efter hans Mening snart forestaaende Afgjørelse af vigtige Spørgsmaal, om hvilke de forskjellige Meninger i Selskabet vare traadte synligere frem, saa kunde han dog - med Hensyn til det ham ved Afstemningen tilkjendegivne almindelige Ønske og især med Hensyn til at enkelte Mænd, paa hvis Dom han satte den høieste Priis, indstændigen have forestillet ham det som Pligt, ikke at træde tilbage under Selskabets nærværende Stilling - ikke andet end modtage Valget."